Diari Oficial de la Generalitat Valenciana


Sumari del DOGV 9295, del 10-03-2022 (2022/1803)

RESOLUCIÓ de 18 de febrer de 2022, de la directora general d'Universitats, per la qual s'inclou en l'annex I-D de la relació de beneficiaris, de la Resolució de 23 de desembre de 2019, de la directora general d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana, un alumne de la Universitat Politècnica de València, en virtut del compliment de sentència judicial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1803


Data del document
:   18-02-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 18 de febrer de 2022, de la directora general d'Universitats, per la qual s'inclou en l'annex I-D de la relació de beneficiaris, de la Resolució de 23 de desembre de 2019, de la directora general d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana, un alumne de la Universitat Politècnica de València, en virtut del compliment de sentència judicial. [2022/1803]  
Per la Resolució de 23 de desembre de 2019, de la directora general d'Universitats, es van fer públiques les llistes per les quals s'adjudicaren i denegaren les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.  
La Sentència número 320/21, de 24 de novembre de 2021, recaiguda en el procediment ordinari 649/2020 del Jutjat Contenciós Administratiu número 8 de València a instàncies de Samuel Hernández Ramírez, contra la Resolució de 23 de desembre de 2019, de la directora general d'Universitats, disposa: «Estimar el recurs contenciós administratiu interposat per Samuel Hernández Ramírez [?] contra la Resolució de 5 d'octubre de 2020, dictada per la cap del Servei de Gestió Econòmica Pressupostària de les universitats, en la qual es desestimen les al·legacions del recurs de reposició presentat contra la Resolució de 23 de desembre de 2019, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2019-2020, en les universitats públiques de la Comunitat Valenciana, publicada en el Diari Oficial de la Generalitat Valenciana en el número 8721, de 20 de gener de 2020, i anul·lar les resolucions recorregudes, havent de concedir-se la beca salari a l'actor.»  
  
En virtut d'això, resolc:  
  
Primer  
Incloure com a beneficiari de la beca salari lligada a la renda en l'annex I-D de la Resolució de 23 de desembre de 2019, de la Direcció General d'Universitats, Samuel Hernández Ramírez, amb DNI \*\*\*\*8502\*.  
  
Segon  
Eliminar com a no beneficiari de la beca salari lligada a la renda pel motiu núm. 2 (superar els llindars de renda establits per a la concessió de beca) de l'annex II de la Resolució de 23 de desembre de 2019, de la Direcció General d'Universitats, Samuel Hernández Ramírez.  
  
  
Tercer  
Concedir la beca salari lligada a la renda per al curs acadèmic 2019-2020 a Samuel Hernández Ramírez, amb un import de 4.400 euros.  
  
  
Contra el present acte, que posa fi a la via administrativa, podrà interposar recurs contenciós administratiu, davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació. Tot això, de conformitat amb el que es disposa en els articles 10, 14 i 46 de la Llei reguladora de la jurisdicció contenciosa administrativa.  
  
València, 18 de febrer de 2022.- La directora general d'Universitats: Pilar Ezpeleta Piorno.